**paradox**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

palme din sticlă

susțin

podul de aur-

soarele,

prin pâclă,

abia se mai vede.

fumigene:

supa-i reîncălzită-

respirația dragonului

roșu

e tot mai aproape

de stradă ...

numărând arginții,

iuda

sponsorizează o nouă

mișcare progresistă:

viciul devine virtute;

gunoiul, artă ambientală.

mult zgomot

pe arena politică;

dorința de slavă-i

o haină.

unii au pașaport pentru iad;

alții,

pentru rai.

drum îngust

scurtcircuitat de

asistenții de birou-

subconștientul

își face loc

în mintea conștientă.

timpul,

sub lovituri de bice,

doboară țintele false-

paradoxal,

întunericul aduce

mai multă lumină.